b"\n_START_ARTICLE_\nGraus de llibertat (enginyeria)\n_START_PARAGRAPH_\nEl nombre de graus de llibertat en enginyeria es refereix al nombre m\xc3\xadnim de par\xc3\xa0metres necessaris per determinar completament la velocitat d'un mecanisme o el nombre de reaccions d'una estructura.\n_START_SECTION_\nGraus de llibertat en mecanismes\n_START_PARAGRAPH_\nUn cos a\xc3\xafllat en l'espai pot despla\xc3\xa7ar-se lliurement en un moviment que es pot descompondre en 3 rotacions i 3 translacions geom\xc3\xa8triques independents (translacions i rotacions respecte d'eixos fixos en les 3 direccions d'una base referida al nostre espai de tres dimensions)._NEWLINE_Per a un cos unit mec\xc3\xa0nicament a altres cossos (mitjan\xc3\xa7ant parells cinem\xc3\xa0tics), alguns d'aquests moviments elementals desapareixen. Es coneixen com a graus de llibertat els moviments independents que romanen.\n_START_SECTION_\nDefinici\xc3\xb3\n_START_PARAGRAPH_\nM\xc3\xa9s concretament, els graus de llibertat s\xc3\xb3n el nombre m\xc3\xadnim de velocitats generalitzades independents necess\xc3\xa0ries per definir l'estat cinem\xc3\xa0tic d'un mecanisme o sistema mec\xc3\xa0nic. El nombre de graus de llibertat coincideix amb el nombre d'equacions necess\xc3\xa0ries per descriure el moviment. En cas de ser un sistema hol\xc3\xb2nom, coincideixen els graus de llibertat amb les coordenades independents._NEWLINE_En mec\xc3\xa0nica cl\xc3\xa0ssica i lagrangiana, la dimensi\xc3\xb3 d de l'espai de configuraci\xc3\xb3s igual a dues vegades el nombre de graus de llibertat GL, d = 2 \xc2\xb7 GL ."